玉京山 玉京山乃道教傳說中虛皇大道元始天尊之治所號玄都位於三清境上大羅天中山有七寶之城紫微金闕城中有七寶玄臺為藏經之所臺上又生七寶之樹八株騫樹施枝布葉彌覆城上八方無極之外麒麟獅子化生其中神龍朱鳳悉皆飛翔無數仙真於此處奉功朝修灑掃燒香散花此山出五色流泉又有九色光明徹照大羅眾天之上 道書中亦稱玉京山為虛皇道君元始天王和太元聖母等仙真老子太上道君玉皇之治所